યુવતીના પિતા મહેશ પટેલને શહેરનું વાતાવરણ અનુકૂળ ન આવતાં તેઓ બિમાર થયા હતા. જેથી પ્રશાંતે યુવતીના પિતાની સારવારમાં મદદ કરી હતી. જેથી NRI યુવતી પ્રશાંતના પ્રેમમાં પડી હતી. મહેશભાઇની તબીયતમાં સુધારો થતાં તેઓ અમેરિકા પરત ફર્યા હતા. પછી પ્રશાંત યુવતીના ઘરે અવર-જવર વધી હતી. તે સમયે બંન્ને વચ્ચે અનેકવાર શારિરીક સંબંધો પણ બંધાયા હતા. થોડા દિવસથી યુવતી અને પ્રશાંત વચ્ચે કોઇ કારણસર ઝઘડો થયો હતો. જેથી યુવતી રડતી-રડતી ઘાટલોડીયા પોલીસ સ્ટેશન આવી હતી. પોલીસે યુવતીની આપવીતી સાંભળી હતી. જેમાં તેની ઉપર દુષ્કર્મ થયુ હોવાનુ બહાર આવતાં ગુનો નોંધી આરોપીની ધરપકડ કરી હતી તેવું પોલીસે જણાવ્યું હતું.